અભિનેતા અર્જુન કપૂરે જણાવ્યુ હતુ કે, બોલીવુડમાં એવુ કહેવાય છે કે, ‘ગરબામે ગાના હીટ તો દુનિયામેં આપ કી ફિલ્મ ફીટ’, બસ, આ જ કારણો સાથે અમે નવરાત્રી ફેસ્ટીવલ દરમિયાન વડોદરા આવ્યા છે. હું ક્યારેય વડોદરા આવ્યો નથી, ક્યારેય ગરબા રમ્યો નથી, અમદાવાદમાં હું વારંવાર આવ્યો છુ, આઇઆઇએમમાં તો ત્રીસ દીવસ સુધી શુટીંગ કર્યુ છે. આખા વિશ્વમાં વડોદરા ગરબાનું કેપીટલ છે, આટલી વખત આવ્યો પરંતુ નવરાત્રી સમયમાં ક્યારેય આવવાનો મોકો મળ્યો નથી. જેથી આ વખતે ગરબાના સમયમાં વડોદરા આવવાની તક ઝડપી લીધી છે. આમ તો હું પંજાબનો છુ, પણ એમ કહી શકુ છુ કે, પંજાબ અને ગુજરાત અનેક સમાનતા રહેલી છે.